OpenLLM-France/wikimedia huggingface dataset:
# Yucca schottii

Yucca schottii és una espècie de planta de la família de les Agavàcies, les espècies integrants de la qual són natives del nord i centre d'Amèrica, i en són característiques les seves fulles en forma de roseta. Creixen a les zones àrides i, per tant, s'han adaptat a conservar l'aigua.
Es tracta d'un arbust perenne. És una planta monocàrpica, és a dir, només floreix un cop a la vida, i mor un cop la planta ha disseminat els fruits. Les tiges i fruits de moltes iuques són comestibles, però no s'usen normalment per a això. Tenen un curiós sistema de pol·linització: tenen una relació de mutualisme amb diverses espècies d'arnes. L'arna de la iuca s'encarrega de pol·linitzar des dels estams masculins fins a l'estigma de la flor femenina. Aquesta arna diposita els seus ous a l'ovari de la flor. L'eruga, al néixer, s'alimenta de les llavors de la planta, però en deixa suficients perquè aquesta es reprodueixi. D'aquesta manera la iuca i l'arna treuen profit d'aquesta relació. La Yucca schottii només és pol·linitzada per una espècie concreta d'arna, ja que s'ha donat una coevolució entre aquestes dues espècies.

## Referències

* ↑ «Yucca schottii» a EOL. Data consulta: 31 de gener de 2014.
# Heinrich Platzbecker

Heinrich Platzbecker (Jülich i Merzenhausen, 13 de setembre de 1860 - Dresden, abril 1937) va ser un compositor i pianista alemany.
Hase dedicat a la critica musical i a la composició; el seu nom figura entre els redactors de Salonblatt, de Dresden, i entre col·laboradors de diverses revistes, i va publicar anàlisis temàtics de Lohengrin i de Kirke, de Bungert.
Com a compositor, es va dedicar particularment a l'opereta, devent-se a la seva inspiració les titulades:
* König Lustick (1899);
* Jenenser Stu-lenten (1891);
* Der Wahrheitsmund (1899);
* Der Hochverräter (1903);
* Papa Schwerenöter (Dresden, 1907), etc.
Per al teatre va escriure, a més, el dodevil Der Brautvater (1900), i les obres Tischlein, dech'dich, i Gochel, Hinkel und Gockeleia. També se li deuen alguns lieder, cors humorístics, etc.

## Bibliografia

* Enciclopèdia Espasa, vol. 45, pàg. 645. (ISBN 84-239-4545-6)
# −1

* Aquest article tracta sobre el nombre. Vegeu-ne altres significats a «1 aC».
En matemàtiques, −1 (menys u) és un nombre enter negatiu, que va entre menys dos (-2) i zero (0). La seva representació binària pot ser −1 o 11...11 (en funció del format i del nombre de bits utilitzats per a representar nombres enters), la representació octal pot ser −1 o 77..77 (ídem) i l'hexadecimal pot ser −1 o FF..FF (ídem). La seva factorització en nombres primers és 1 × −1 = −1. És l'additiu invers d'1, és a dir, el nombre que, en sumar-li 1, dona 0. També forma part de la famosa identitat d'Euler:
$e^{i\pi }=-1$
Els negatius tenen algunes propietats similars però lleugerament diferents a les propietats dels nombres enters positius. Els negatius serien un multiplicador d'identitat si no fos pel canvi de signe:
    $(-1)\cdot x=-x$
L'arrel quadrada d'un nombre negatiu N és la mateixa que la del nombre positiu però en el pla complex. És a dir:
    ${\sqrt {-N}}={\sqrt {N\cdot -1}}={\sqrt {N}}\cdot i$
En informàtica, −1 de vegades és usat en alguns llenguatges de programació per a representar un valor inicial per a enters i també es pot utilitzar per a inicialitzar una variable que no conté cap informació útil si, per exemple, s'està cercant un valor d'una llista de nombres positius.
Ocurrències del nombre menys u:

## Propietats matemàtiques

* És l'invers de l'addició del nombre 1, és a dir, el nombre que, quan se li suma a 1, dona 0.
* Té algunes propietats simliars però lleugerament differents a les propietats positives (de l'U (nombre)u); seria un multiplicador d'identitat si no fos per un canvi de signe: (−1) · x = −x.
* En el context de nombres imaginaris, i^2 és igual a −1, on i és la unitat imaginària.
* El nombre −1 està present en la identitat d'Euler: $e^{i\pi }=-1\,\!$.
* És, en informàtica, un valor inicial per a enters en alguns llenguatges; també s'utilitza per mostrar una variable que no conté cap informació útil.

### Arrels quadrades de −1

Tot i que no hi ha cap arrel quadrada real de −1, el nombre complex i satisfà i$^2$ = −1, i com a tal es pot considerar una arrel quadrada de −1. L'únic altre nombre complex el quadrat del qual és −1 és −i ja que tot nombre complex diferent de zero té exactament dues arrels quadrades, tal com estableix el teorema fonamental de l'àlgebra. En l'àlgebra dels quaternions – on el teorema fonamental no aplica – que conté els nombres complexos, l'equació x$^2$ = −1 té infinites solucions.

## Referències

* ↑ Bauer, Cameron. «Chapter 13: Complex Numbers». A: Algebra for Athletes. 2nd. Hauppauge: Nova Science Publishers, 2007, p. 273. ISBN 978-1-60021-925-2. OCLC 957126114.
* ↑ Perlis, Sam. «Capsule 77: Quaternions». A: Historical Topics in Algebra. 31. Reston, VA: National Council of Teachers of Mathematics, 1971, p. 39 (Historical Topics for the Mathematical Classroom). ISBN 9780873530583. OCLC 195566.
* ↑ Porteous, Ian R. «Chapter 8: Quaternions». A: Clifford Algebras and the Classical Groups. 50. Cambridge: Cambridge University Press, 1995, p. 60 (Cambridge Studies in Advanced Mathematics). DOI 10.1017/CBO9780511470912.009. ISBN 9780521551779. OCLC 32348823.
# Aulopareia janetae

Aulopareia janetae és una espècie de peix de la família dels gòbids i de l'ordre dels perciformes.

## Morfologia

* Els mascles poden assolir 8 cm de longitud total.

## Alimentació

Menja peixets i invertebrats.

## Hàbitat

És un peix de clima tropical i demersal.

## Distribució geogràfica

Es troba al Pacífic occidental: des del Golf de Tailàndia fins al Vietnam, incloent-hi el delta del riu Mekong.

## Observacions

És inofensiu per als humans.

## Referències

* 1 2 3 Smith, H. M., 1945. The fresh-water fishes of Siam, or Thailand. Bull. U. S. Natl. Mus. Núm. 188: i-xi + 1-622, Pls. 1-9.
* ↑ BioLib (anglès)
* 1 2 3 4 5 «Aulopareia janetae» (en anglès). FishBase. Froese, Rainer; Pauly, Daniel (editors).
* ↑ Rainboth, W.J., 1996. Fishes of the Cambodian Mekong. FAO Species Identification Field Guide for Fishery Purposes. FAO, Roma, 265 p.
* ↑ Monkolprasit, S., S. Sontirat, S. Vimollohakarn i T. Songsirikul, 1997. Checklist of Fishes in Thailand. Office of Environmental Policy and Planning, Bangkok, Tailàndia. 353 p.
* ↑ Randall, J.E. i K.K.P. Lim (eds.), 2000. A checklist of the fishes of the South China Sea. Raffles Bull. Zool. Suppl. (8):569-667.

## Bibliografia

* Divisió de Peixos de la Smithsonian Institution. Base de dades de la col·lecció de peixos del Museu Nacional d'Història Natural (en anglès). Smithsonian Institution, 2001.
* McDowall, R.M., 1997. The evolution of diadromy in fishes (revisited) and its place in phylogenetic analysis. Rev. Fish Biol. Fish. 7(4):443-462.
* 伍汉霖. 拉汉世界鱼类系统名典 (en xinès). 中国海洋大学出版社, 2017. ISBN 978-7-5670-1538-8.

## Enllaços externs

* AQUATAB
# Ālenush Teriān

Ālenush Teriān (armeni: Ալենուշ Տէրեան) (Teheran, 9 de novembre de 1920 - Teheran, 4 de març de 2011) va ser una astrònoma i física iraniana-armènia i que va ser anomenada «Mare de l'astronomia iraniana moderna».

## Infància

Va néixer el 9 de novembre de 1921 en una família armènia a Teheran, Iran. El seu pare, Arto, era director d'escena, poeta i traductor (amb el nom de ploma Arizad que significa «Nascut d'ari») que havia traduït Xahnamé (El llibre dels reis), del persa a l'armeni. La seva mare, Varto Terian, era actriu i directora d'escena.

## Educació i carrera professional

Teriān es va graduar el 1947 al Departament de Ciències de la Universitat de Teheran. Va començar la seva carrera al laboratori de física d'aquesta universitat i va ser escollida cap d'operacions de laboratori el mateix any.
Va signar una beca per estudiar a França, però el físic iranià Mahmoud Hessabi no ho va permetre. Ell creia que una dona no tenia que estudiar tant. Finalment va marxar de l'Iran cap a França, gràcies al suport econòmic del seu pare, on el 1956 es va doctorar en física atmosfèrica per la Universitat de La Sorbona. Després d'això, va tornar a l'Iran i es va convertir en professora auxiliar de termodinàmica a la Universitat de Teheran. Més tard va treballar en física solar a l'aleshores Alemanya Occidental durant un període de quatre mesos a través d'una beca que el govern alemany va atorgar a la Universitat de Teheran. El 1964 Teriān es va convertir en la primera dona professora de física a l'Iran.
El 1966, Teriān es va convertir en membre del Comitè de Geofísica de la Universitat de Teheran. L'any 1969 va ser escollida cap dels estudis de física solar d'aquesta universitat i va començar a treballar a l'observatori solar, del qual va ser una de les fundadores.
Teriān es va jubilar el 1979. En el moment de la seva mort vivia a Teheran. La celebració del 90è aniversari de Teriān a Teheran va comptar amb la presència de diversos parlamentaris iranians i més de 100 armenis iranians.
Teriān va morir el 4 de març de 2011, als 90 anys d'edat.

## Referències

* ↑ «Teriān dies» (en anglès). BBC Persa.
* ↑ «Interview with Alenoush Terian» (en anglès). Farsnews Wire Service, 23-10-2017. Arxivat de l'original el 2017-10-23 [Consulta: 23 setembre 2023].
* ↑ «An interview with Alenoush Terian» (en farsi). Farheektegan. Arxivat de l'original el 2012-08-01 [Consulta: 23 setembre 2023].
* ↑ Lazarian, 2003, p. 426.
* ↑ Lazarian, 2003, p. 427.
* ↑ «The Mother of the Iranian Astronomy honoured» (en anglès). Tabnak. Arxivat de l'original el 2010-11-13. [Consulta: 23 setembre 2023].
* ↑ «Astronomer Alenoush Terian Passes Away» (en anglès). The Armenian Weekly, 05-03-2011. Arxivat de l'original el 2011-03-11 [Consulta: 23 setembre 2023].

## Bibliografia

* Lazarian, Janet D. Encyclopedia of Iranian Armenians. Tehran: Hirmand Publisher, 2003. ISBN 978-3-506-97496-4.

## Vegeu també

* Dones a l'Iran
# Arka

Arka fou una ciutat de Fenícia entre Trípoli i Antaradus (Tartus) també anomenada Irkanata esmentada a les cartes d'Amarna com un dels estats aliats contra Salmanassar III a la batalla de Qarqar (vers 854 aC). També apareixen els estats de Shianu (Sianu, Shizanu, Sin) i Usanata (Ushanat, Uznu). La ciutat d'Arka estava situada al sud de la plana de Maratha, a uns 100 km al sud de Biblos i pocs quilòmetres al sud de la desembocadura de l'Eleutheros.
Els seus déus foren Afrodita i Astarte. Després de la conquesta macedònia va construir un temple a Alexandre el Gran, en el qual va néixer l'emperador Septimi Sever el 205 i quan fou emperador el nom de la ciutat es va canviar a Cesarea de Síria.
Fou ocupada pels àrabs al mateix temps que la resta de Síria. El 1099 va resistir un setge dels croats. No fou conquerida fins al regnat de Balduí I de Jerusalem per obra del comte de Sartanges, Guillem. Fou destruïda quan fou reconquerida pels mamelucs.

## Referències

* ↑ History of Phopenicia, per E. Rawlinson
# Ayu Utami

Ayu Utami (Bogor, 21 de novembre de 1968) és una escriptora i periodista indonèsia, que va publicar Saman, una obra de certa importància.
Nasqué a Java Occidental en una família catòlica i a Jakarta va estudiar filologia russa en la Universitat d'Indonèsia. Començà més tard a publicar. Ha treballat com a periodista en revistes com ara Humor, Matra, Forum Keadilan o D&R i ha treballat per a la ràdio.(1)

## Obres

* Saman, 1998
* Larung, 2002
* Si Parasit Lajang, 2003

## Referències

* ↑ Napack, Jonathan; Tribune, International Herald «A Young Novelist Challenges Indonesia's Taboos» (en anglés). The New York Times, 27-05-2000. ISSN: 0362-4331.

## Enllaços externs

* Intisari Magazine (indonesi)
# Heinz Oberbeck

Heinz Oberbeck (Brunsvic, 20 d'agost de 1931 - Neuwied, 26 de gener de 1995) fou un atleta alemany, especialista en les proves combinades, que va competir durant la dècada de 1950.
En el seu palmarès destaca una medalla de bronze en el decatló al Campionat d'Europa d'atletisme de 1954, rere Vasili Kuznetsov i Torbjörn Lassenius, i el campionat alemany de triple salt de 1953 i de salt de llargada de 1954.
Un cop retirat exercí d'entrenadorç, fou professor d'universitat i va escriure nombrosos llibres sobre l'esport.

## Millors marques

* salt de llargada. 7,62 metres (1955)

## Referències

* ↑ «Medallistes per prova». rfea.es. Federació Espanyola d'Atletisme. Arxivat de l'original el 26 d’octubre 2020. [Consulta: 22 abril 2020].
* ↑ «Leichtathletik - Deutsche Meisterschaften (Dreisprung - Herren)». [Consulta: 14 juny 2020].
* ↑ «Leichtathletik - Deutsche Meisterschaften (Weitsprung - Herren)». [Consulta: 14 juny 2020].
* ↑ «Heinz Oberbeck - Munzinger Biographie». [Consulta: 14 juny 2020].
* ↑ «Katalog der Deutschen Nationalbibliothek» (en alemany). [Consulta: 14 juny 2020].
* ↑ Fitxa a trackfield.brinkster.net
# Heinz Radzikowski

Heinz Radzikowski (Słupsk, 7 de setembre de 1925 - 18 d'abril de 2017) fou un jugador d'hoquei sobre herba alemany que va competir durant la dècada de 1950.
El 1956 va prendre part en els Jocs Olímpics d'Estiu de Melbourne, on guanyà la medalla de bronze en la competició d'hoquei sobre herba.
Entre 1956 i 1958 va disputar 9 partits internacionals. A nivell de clubs va jugar al SC Brandenburg, amb qui guanyà la lliga alemanya del 1956.

## Referències

* 1 2 «Olympedia – Heinz Radzikowski». [Consulta: 17 agost 2021].
* ↑ «hockey.de». [Consulta: 16 agost 2021].
# Austrochaperina yelaensis

Austrochaperina yelaensis és una espècie de granota que viu a Papua Nova Guinea.

## Referències

* Richards, S. & Zweifel, R. 2004. Austrochaperina yelaensis. Llista Vermella d'Espècies Amenaçades de la UICN 2006. Accedit a data 1 de febrer del 2008.
# Austrofestuca

Austrofestuca és un gènere de plantes de la família de les poàcies, ordre de les poals, subclasse de les commelínides, classe de les liliòpsides, divisió dels magnoliofitins.
És un sinònim del gènere Poa.

## Taxonomia

* Austrofestuca eriopoda (Vickery) S.W.L. Jacobs
* Austrofestuca hookeriana (F. Muell. ex Hook. f.) S.W.L. Jacobs
* Austrofestuca littoralis (Labill.) E.B. Alexeev
* Austrofestuca pubinervis (Vickery) B.K. Simon

## Referències

* ↑ «Austrofestuca (Tzvelev) E.B.Alexeev» (en anglès). [Consulta: 18 setembre 2024].
* ↑ «WFO Plant List | World Flora Online». [Consulta: 18 setembre 2024].
* ↑ «Austrofestuca (Tzvelev) E.B.Alexeev | Plants of the World Online | Kew Science» (en anglès). [Consulta: 18 setembre 2024].
# Austrochilus manni

Austrochilus manni és un gènere de la família dels austroquílids (Austrochilidae). Fou descrita per primera vegada l'any. Aquesta espècie és endèmica del Xile. Es troba a les regions de Valparaíso i de Coquimbo. Aquesta espècie és anomenada així en honor de Guillermo Mann Fischer (1919-1967). El mascle holotip mesura 10,65 mm i la femella 9,04 mm.

## Referències

* ↑ Zapfe, 1955: Filogenia y función en Austrochilus manni Gertsch y Zapfe (Araneae-Hypochilidae). Trabajos del Laboratorio de Zoología, Facultad de Filosofía y Educación, Universidad de Chile, n.2, p.1-53.
* ↑ Forster, Platnick & Gray, 1987: A review of the spider superfamilies Hypochiloidea and Austrochiloidea (Araneae, Araneomorphae). Bulletin of the American Museum of Natural History, vol.185, n.1, p.1-116 (text íntegre Arxivat 2014-12-07 a Wayback Machine.).

## Enllaços externs

* (anglès) World Spider Catalog: Austrochilus manni Gertsch & Zapfe, 1955 en la família Austrochilidae +base de dades
# Haubstadt

Haubstadt és una població dels Estats Units a l'estat d'Indiana. Segons el cens del 2007 tenia 2.021 habitants.

## Demografia

Segons el cens del 2000, Haubstadt tenia 1.529 habitants, 613 habitatges, i 424 famílies. La densitat de població era de 855,6 habitants/km².
Dels 613 habitatges en un 34,6% hi vivien nens de menys de 18 anys, en un 59,7% hi vivien parelles casades, en un 7,5% dones solteres, i en un 30,7% no eren unitats familiars. En el 28,7% dels habitatges hi vivien persones soles el 12,9% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,48 i el nombre mitjà de persones que vivien en cada família era de 3,08.
Per edats la població es repartia de la següent manera: un 26,8% tenia menys de 18 anys, un 5,6% entre 18 i 24, un 30,3% entre 25 i 44, un 21,1% de 45 a 60 i un 16,3% 65 anys o més.
L'edat mediana era de 38 anys. Per cada 100 dones de 18 o més anys hi havia 95,6 homes.
La renda mediana per habitatge era de 42.837$ i la renda mediana per família de 54.000$. Els homes tenien una renda mediana de 37.098$ mentre que les dones 24.750$. La renda per capita de la població era de 22.482$. Entorn del 4% de les famílies i el 5,7% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Haubstadt». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 5 agost 2010].
* ↑ «Geographic Comparison Table- Haubstadt». American Fact Finder. Oficina del Cens dels Estats Units, 12-01-2010.
# Haucourt-en-Cambrésis

Haucourt-en-Cambrésis és un municipi francès, situat a la regió dels Alts de França, al departament del Nord. L'any 2006 tenia 199 habitants. Limita al nord amb Cattenières, al nord-est amb Fontaine-au-Pire, a l'est amb Ligny-en-Cambrésis, al sud amb Walincourt-Selvigny, a l'oest amb Esnes i al nord-oest amb Wambaix.

## Demografia

Evolució demogràfica :
| 1962 | 1968 | 1975 | 1982 | 1990 | 1999 | 2006 |
| 195 | 202 | 193 | 178 | 183 | 200 | 199 |
| Des de 1962: població sense dobles comptes |||||||

## Administració

Llista d'alcaldes :
| Període | Identitat | Partit |
| 2001- | Jean-Michel Cantillon | |
# Hiroaki Samura

Hiroaki Samura (沙村広明) (Chiba, Japó, 17 de febrer de 1970) és un mangaka l'obra més coneguda és L'espasa de l'immortal, un manga protagonitzat per un Ronin anomenat Manji que Samura va començar a dibuixar el 1994. Va començar a dibuixar manga de manera professional després de guanyar un concurs celebrat per Afternoon Comics.

## Referències

* ↑ 大地洋子「漫画家スペシャルインタビュー 沙村広明」『ダ・ヴィンチ』1999年11月号、メディアファクトリー
* ↑ «Hiroaki Samura Interview». Quick Japan, 38, 01-08-2001. Arxivat de l'original el 2005-02-16 [Consulta: 4 febrer 2024].
* ↑ «1997年 文化庁メディア芸術祭 マンガ部門 優秀賞 無限の住人». 文化庁メディア芸術プラザ. Arxivat de l'original el 2010-05-24. [Consulta: 4 febrer 2024].
# Hiroaki Sato

Hiroaki Sato (Prefectura de Hyogo, Japó, 5 de febrer de 1932 - 1 de gener de 1988), és un exfutbolista japonès.

## Selecció japonesa

Hiroaki Sato va disputar 15 partits amb la selecció japonesa.

## Enllaços externs

* Japan National Football Team Database
# Arat (desambiguació)

'Arat (Ἄρατος, Aratus)' és el nom dels següents personatges:
* Arat, poeta didascàlic grec del segle iv aC, autor dels Fenòmens, de temàtica astronòmica.
* Arat de Sició, líder de la Lliga Aquea el segle iii aC.
* Arat, un dels fills d'Asclepi.
* Arat de Cnidos, escriptor grec que va escriure una història d'Egipte.
# Arnaldo Antunes

Arnaldo Antunes (São Paulo, 2 de setembre de 1960), músic, poeta i artista visual paulista.
Nascut el quart de set fills. Artista multi-facètic, va ser vocalista del grup Titãs des dels seus inicis fons a l'àlbum Tudo Ao Mesmo Tempo Agora (1991), per continuar la seva carrera en solitari. D'entre els seus discs, llibres o obres més coneguts hi trobem Nome (1995), 2 ou mais corpos no mesmo espaço (1997), Psia (1986), Tudos (1990) i As coisas (1992). Les seves cançons més famoses són, entre d'altres, Pulso e Comida.
Eventualment, realitza treballs musicals juntament amb Carlinhos Brown i Marisa Monte, al grup de Música Popular Brasilera Tribalistas.

## Obres

* Ou e (1983)
* Psia (1986)
* Tudos (1990)
* As Coisas (1992) - Pelo qual ganhou o Prêmio Jabuti de Poesia em 1993
* Nome (1993)
* 2 ou + Corpos no Mesmo Espaço (1997)
* Doble Duplo (2000)
* 40 Escritos (2000)
* Outro (2001)
* Palavra Desordem (2002)
* ET Eu Tu (2003)
* Antologia (2006)
* Frases do Tomé aos Três Anos (2006)
* Como É que Chama o Nome Disso (2006)
* Melhores Poemas (2010)
* n.d.a. (2010)
* Animais (2011)
* Outros 40 (2014)

## Referències

* ↑ «Arnaldo Antunes». web. Centre de Cultura Contemporània de Barcelona (CC-BY-SA via OTRS). [Consulta: 10 abril 2016].
* ↑ Krepp, Ana; Mônica Bergamo. «Arnaldo Antunes diz que largou as drogas e não se vende à publicidade». Folha de S.Paulo. Grupo Folha, 9 fevereiro 2014. [Consulta: 17 fevereiro 2014].
# Ōi (Kanagawa)

Ōi (大井町, Ōi-machi) és una vila i municipi pertanyent al districte d'Ashigara-Kami de la prefectura de Kanagawa, a la regió de Kanto, Japó. Ōi és un municipi eminentment agràri, tot i que amb una lleugera funció de ciutat dormitori per als treballadors d'Odawara, Yokohama i fins i tot Tòquio.

## Geografia

La vila d'Ôi es troba localitzada a la part sud-occidental de la prefectura de Kanagawa, a la sub-regió occidental de la mateixa prefectura i als peus de les muntanyes Tanzawa. El riu Sakawa passa per la part occidental de la vila. El terme municipal d'Ôi limita amb els de Hadano al nord; amb Nakai a l'est; amb Odawara al sud i amb Matsuda i Kaisei a l'oest.

## Història

Durant el període Edo, la zona on actualment es troba el municipi d'Ôi fou part del feu d'Odawara, a l'antiga província de Sagami. Després de la restauració Meiji, la zona passà a formar part de l'actual prefectura de Kanagawa, sempre dins del districte d'Ashigara-Kami, al qual ja pertanyia abans. L'1 d'abril de 1889 es fundaren, d'acord amb la nova llei de municipis, els pobles de Kaminaka, Soga, Yamada i Kaneda. El 3 de novembre de 1943, els pobles de Yamada i Kaminaka es va fussionar creant el nou poble d'Aiwa. El poble d'Aiwa va acabar per fussionar-se amb els pobles de Kaneda i Soga per tal de formar l'actual vila d'Ôi l'1 d'abril de 1956.

## Demografia

Evolució demogràfica :
| 1920 | 1930 | 1940 | 1950 | 1960 | 1970 | 1980 |
| n/a | n/a | n/a | n/a | 6.459 | 8.876 | 12.832 |
| 1990 | 2000 | 2010 | 2020 | 2030 | 2040 | 2050 |
| 14.895 | 16.582 | 17.976 | 17.062 | - | - | - |

## Transport
### Ferrocarril

* Companyia de Ferrocarrils del Japó Central (JR Central)
** Kami-Ōi - Sagami-Kaneko

### Carretera

* Autopista de Tòquio-Nagoya (Tōmei)
* Nacional 255
* Xarxa de carreteres prefecturals de Kanagawa.

## Referències

* ↑ https://www.post.japanpost.jp/cgi-zip/zipcode.php?pref=14&city=1143620
* ↑ https://www.pref.kanagawa.jp/docs/ie2/cnt/f530001/p780102.html
* ↑ Statistics Bureau of Japan
# Bandera de la República Socialista Soviètica de Lituània

La bandera de la República Socialista Soviètica de Lituània va ser adoptada el 15 de juliol de 1953. La bandera estava formada pel disseny de la bandera de la Unió Soviètica, un camp vermell amb una estrella de cinc puntes i una falç i el martell en or al cantó superior esquerra, sobre el que s'hi afegiren a la part inferior dues franges horitzontals, una de blanca més estreta i una de verda més ampla, ocupant uns 2/3 de l'amplada. El revers de la bandera no porta la falç i el martell ni l'estrella de cinc puntes.
La bandera fou canviada oficialment el 20 de març de 1989 a l'actual bandera de Lituània, originalment adoptada el 1918.

## Banderes històriques

La primera bandera de la República fou un camp vermell sense cap inscripció o símbol.
Des del 30 de juliol de 1940 i fins al 1953, el disseny de la bandera fou un camp vermell amb la inscripció en caràcters llatins LIETUVOS TSR (per RSS de Lituània en lituà) en una tipografia de pal sec sobre una falç i un martell en or al cantó superior esquerra.
* Bandera de l'RSS de Lituània (1918–1919)
* Bandera de l'RSS de Lituània (1940-1953)

## Referències

* ↑ «Lithuania in the Soviet Union» (en anglès). Flags of the World. [Consulta: 10 octubre 2016].
* ↑ «The Lithuanian State flag» (en anglès). Seimas of the Republic of Lithuania. [Consulta: 10 octubre 2016].